Joan-Enric Vives i Sicília (Barcelona, 1949. július 24. –) katalán főpap, a római katolikus egyház érseke, Urgell püspöke és ebből a hivatalából következően Andorra társhercege. Tanulmányait szülővárosában végezte, ott szentelték pappá 1974-ben. II. János Pál pápa 1993-ban nevezte ki barcelonai segédpüspökké, majd 2001-ben az Urgelli Egyházmegye koadjutor püspökévé. Az egyházmegye élére 2003. május 12-én került a hivataláról idős kora miatt lemondó Joan Martí Alanis utódjaként. Érseki címét nem egyházmegyéje rangja alapján, hanem ""ad personam"" kapta XVI. Benedek pápától 2010-ben.

A Piccadilly Circus fő jellegzetességei az óriási kijelzők, videós reklámfelületek a tér északi felén elhelyezkedő sarokház falán. A látnivalók közé tartozik a tér közepén álló, alumíniumból készült szobor, mely egy íjászt (Eros) ábrázol. A teret több híres épület övezi, köztük a London Pavilion, valamint a Criterion Theatre. A londoni metró Piccadilly Circus nevű állomása közvetlenül a tér alatt fekszik.

A lidérc cirkálók legtöbbször a kaptárhajók kíséretében tűnnek fel. Amikor a kísért kaptárok megsemmisülnek, a cirkálók elmenekülnek a hipertérbe. Ezen a feladaton felül még ezeket használják a megszállt területek ellenőrzésére is. Használják még válogatási célokra is. A hajók leszállnak a bolygókon, kiválogatják, majd elviszik a lakosság ""ehető"" részét. Hordoznak bizonyos számú lidérc vadászt is, számuk viszont ismeretlen.

A Szovjetunióban Maliszewski neve tiltólistán szerepelt, és 1950-ben az Odesszai Konzervatóriumot az egyébként kitűnő koloratúrszoprán énekesnőről, Antonyina Nyezdanováról nevezték el, akinek semmilyen kapcsolata nem volt az intézménnyel.

A Főiskola jogelődjét, a Papnevelő Intézet 1711. október 26-án Volkra János veszprémi püspök alapította. Ideiglenesen a piaristák “rezidenciájában” helyezte el a teológusokat. A püspök halála után, 1721-et követő negyedszázados szünet után, 1745-ben Padányi Biró Márton állította vissza a szemináriumot, a Volkra alapítvány felhasználásával. A világháborúk alatti kisebb megszakításokat leszámítva, a papképzés 1745-től 1952-ig zavartalanul folyt Veszprémben. 1952. márciusában a kormányzat elrendelte a szeminárium megszüntetését. Több tanárt internáltak illetve bebörtönöztek. A korábbi veszprémi szeminaristák az ország különböző városaiba (Budapest, Eger, Esztergom, Szeged és Győr) kerültek.

Hollandia a 19. században - Európa többi országához hasonlóan - a középosztály dominálta ipari társadalommá vált. A mezőgazdaságban dolgozók száma folyamatosan nőtt és az ipar fokozatosan utolérte Belgiumét (bár csak 1920 körülre). A legfontosabb iparág a textilkészítés volt, majd később a Philips tröszt vált az ipar domináns tényezőjévé. Ekkor emelkedett fel Rotterdam, mint az ország egyik legjelentősebb közlekedési és ipari központja.